五言春日侍宴望海應詔
作者：岑文本
朝代：唐

paragraphs: 五材□水流，千流會谷王。
委輸綿厚載，朝宗極大荒。
浮天納星漢，浴日吐扶桑。
奔濤疑疊島，驚浪似浮航。
雲撤青丘見，霧卷碧流長。
金臺煥霞景，銀闕藻春光。
九夷驕巨壑，五輅出遼陽。
朝神汎弘舸，鞭石濟飛梁。
曜戈威海□，振楫落星芒。
幸廁[歌]旅□，極望恧成章。
（《翰林學士集》）（按：此詩原署「中書令江陵縣開國子弘文館學士臣岑文本上」。
張步雲《唐代逸詩輯存》收此詩。
）。